Държавен вестник, бр. 9, 2011 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  9
(7) Когато до втори тур са допуснати да 
участват двама кандидати и между двата тура 
единият от тях почине, се произвежда нов избор.
(8) Когато до втори тур са допуснати да 
участват двама кандидати и между двата тура 
единият от тях се откаже в срок до 24 часа 
от обявяването на резултатите от първия тур, 
на втория тур участва следващият кандидат, 
получил най-много действителни гласове.
Определяне на резултатите от гласуването 
за общински съветник
Чл. 247. (1) Определянето на резултатите от 
гласуването за общински съветници се извърш­
ва съгласно методиката по чл. 26, ал. 1, т. 27. 
(2) Резултатите от гласуването за общински 
съветници в изборите по пропорционалната сис­
тема се определят по метода на Хеър-Ниймайер.
(3) Право на участие при разпределяне на 
мандатите имат партиите, коалициите от партии 
и независимите кандидати, получили гласове 
не по-малко от общинската избирателна квота.
(4) Броят на мандатите, които се разпреде­
лят между партиите и коалициите от партии 
по ал. 3, е равен на броя на членовете на об­
щинския съвет, намален с броя на избраните 
независими кандидати.
(5) Общинската избирателна комисия обя­
вява резултатите от гласуването за общински 
съветници по партии, коалиции от партии и 
независими кандидати и издава удостоверения 
на избраните общински съветници.
Извлечение от протоколите
Чл. 248. (1) Извлечение от протоколите по 
чл. 243, ал. 1 се поставя на видно място пред 
сградата, в която се помещава общинската 
избирателна комисия.
(2) Кандидатите, застъпниците, предста­
вителите на партиите, коалициите от партии 
и инициативните комитети и наблюдателите 
при поискване получават извлечение от про­
токолите.
База данни
Чл. 249. Общинската избирателна комисия 
създава база данни чрез компютърна обработка 
на протоколите на секционните избирателни 
комисии в изборния район по чл. 70.
Предаване на протоколите и другите книжа 
на Централната избирателна комисия
Чл. 250. (1) Общинската избирателна ко­
мисия предава в Централната избирателна 
комисия не по-късно от 48 часа от получаване 
на протоколите на секционната избирателна 
комисия: 
1. протоколите и решенията на общинската 
избирателна комисия за всеки вид избор (не­
разпластени); 
2. екземплярите от протоколите на секци­
онните избирателни комисии, предназначени 
за Централната избирателна комисия;
3. копия на разписките по чл. 242, ал. 6;
4. копие от компютърната разпечатка на дан­
ните за протокола и решението на общинската 
избирателна комисия за всеки вид избор (спи­
сък на получените протоколи на секционната 
избирателна комисия с кодовете на разписките 
им и компютърното предложение за протокол и 
решение на общинската избирателна комисия), 
предоставени от изчислителния пункт; 
5. два броя технически носители с число­
вите данни от обработката на протоколите на 
секционните избирателни комисии.
(2) След проверка на книжата по ал. 1 Цен­
тралната избирателна комисия издава разписка 
на общинската избирателна комисия и се под­
писва протокол за предаването и приемането 
между представителите на Централната изби­
рателна комисия и общинската избирателна 
комисия в два идентични екземпляра.
(3) В Централната избирателна комисия се 
извършва повторно въвеждане на данните от 
протоколите на секционните избирателни ко­
мисии. Извършва се компютърно сравняване 
на данните от протоколите на секционните 
избирателни комисии, въведени в общинската 
избирателна комисия и в Централната избира­
телна комисия, и се разпечатват различията.
(4) При наличие на разлики, както и при 
установяване на очевидни фактически грешки, 
Централната избирателна комисия се произнася 
с решение за окончателните числови данни 
по всеки от случаите, което се отразява при 
издаването на бюлетина на Централната изби­
рателна комисия за резултатите от изборите 
и в базата данни на общинската избирателна 
комисия по чл. 249.
(5) В изчислителния пункт на Централната 
избирателна комисия се извършва повторно 
контролно разпределение на мандатите за 
общински съветници по метода на Хеър-Ний­
майер за всяка община, което се сравнява с 
решението на общинската избирателна коми­
сия. В изчислителния пункт на Централната 
избирателна комисия се извършва и сравня­
ване на получените резултати от повторното 
въвеждане на протоколите за избор на кметове 
със съответното решение на общинската из­
бирателна комисия.
Раздел ІІІ
Определяне на резултатите от изборите от 
Централната избирателна комисия 
Определяне на резултатите при избори за 
народни представители
Чл. 251. (1) При произвеждане на избори за 
народни представители общият брой мандати за 
всяка партия и коалиция от партии се определя 
от Централната избирателна комисия въз осно­
ва на подадените за партията или коалицията